Sebastian Burduja: Populația ar putea plăti mai puțin la curent și gaze
Ministrul Energiei, Sebastian Burduja, a dezvăluit la Antena 3 CNN momentul în care românii vor observa scăderi în facturile lor la energie electrică și gaze. Acesta a confirmat că tarifele la gaze și curent electric vor suferi modificări în viitorul apropiat, întrucât deja a fost pusă în transparență decizională o ordonanță menită să faciliteze acest proces.
"Avem în avizare interministerială o optimizare a Ordonanței 27, schema de compensare-plafonare. Nu se modifică plafoanele acelea maximale la clientul final, la românul de acasă și la companiile românești, dar se modifică plafoanele aplicabile producătorilor. Asta înseamnă că furnizorii vor avea acces la energie electrică și gaze mai ieftine și apoi le vor putea vinde către populație sub plafon, în regim de competiție" a spus ministrul la Antena 3.